EESTI PEAKOKKADE ÜHENDUSE

PÕHIKIRI

1. Üldsätted
	1. Nimi.

Mittetulundusühingu nimi on Eesti Peakokkade Ühendus, edaspidi EPÜ.

* 1. Asukoht.

EPÜ asukoht on Eesti Vabariik, Tallinna linn.

* 1. Staatus.

EPÜ on sõltumatu mittetulunduslik eraõiguslik juriidiline isik.

EPÜ juhindub oma tegevuses Eesti Vabariigi seadusest ja muudest õigusaktidest, asutamiselepingu otsustest ning oma põhikirjast.

* 1. Majandusaasta.

EPÜ majandusaasta on 1.jaanuarist 31. detsembrini.

1. Mittetulundusühingu EPÜ eesmärk
	1. Mittetulundusühingu EPÜ eesmärkideks ja põhimõteteks on:
	* Eesti köögi ja kohaliku tooraine arendamine ja propageerimine,
	* tervisliku ja kvaliteetse toitumisviiside propageerimine,
	* koka elukutse väärtustamine,
	* heade kokandustavade hoidmine ja propageerimine,
	* koostöö tegemine riigi- ja kultuuriasutustega, ühiskondlike organisatsioonide ja liitudega ning samuti EPÜ tegevusest huvitatud asutuste, ettevõtete ja üksikisikutega,
	* kutse andjana tegutsemine ja koostöö Kutsekoja ning ametikoolidega,
	* esindada ühingut ja tema liikmeid vabariigis ja välismaal,
	* korraldada konkursse, koolitusi ja konsultatsioone,
	* osaleda valdkonda puudutava seadusandluse väljatöötamisel,
	* levitada ja koguda erialast informatsiooni,
	* välja anda ja avaldada ühingu tegevust kajastavaid sõnumeid meediaruumis,
	* korraldada üritusi, mis ei ole vastuolus EPÜ põhikirja ja Eesti Vabariigi seadusandlusega,
	* moodustada põhikirjaliste eesmärkide saavutamiseks majandusüksusi,
	* ühing võib teostada iseseisvalt ekspordi- ja impordioperatsioone ning muid välismajandustehinguid,
	* ühingul on õigus avada ja sulgeda arveldus- ja erikontosid pankades ning sooritada finantsoperatsioone, samuti võtta vajadusel laenu, sealhulgas valuutas.
2. EPÜ tegevuse põhimõtted.
	1. EPÜ põhitegevuseks ei ole majandustegevuse kaudu tulu saamine, vaid majandustegevuse arendamine sel määral, kui see on vajalik tema põhikirjaliste eesmärkide saavutamiseks ja materiaalsete programmide realiseerimiseks.

EPÜ põhimõteteks on:

* Liikmete osaluse vabatahtlikus,
* liikmete ainult põhikirjast tulenevad kohustused ühingu ees,
* liikmete õigus avalduse alusel ühingust välja astuda,
* liikmete vahel mittejaotatava vara, tulu ja kapitali olemasolu.
	1. EPÜ võib omada vara, oma sümboolikat ja pitsatit.
	2. EPÜ vastutab oma kohustuste täitmisel kogu oma varaga. Ühingu liige vastutab oma ühingu kohustuste täitmise eest varalise osaluse piires.
	3. EPÜ on asutatud määramata ajaks.
	4. Ühingul on õigus sõlmida Eesti Vabariigis ja teiste riikides juriidiliste ja üksikisikutega vajalikke ostu- müügi-, töövõtu-, kindlustuse-, laenu-, veo-, hoiu-, käsundus-, komisjoni-, rendi- ja muid põhitegevusega seonduvaid lepinguid.
1. Liikmeskond.
	1. Asutajaliige.

EPÜ asutajaliikmed on asutamislepingu sõlminud isikud.

* 1. Mittetulundusühingu EPÜ liige.

EPÜ liikmeks võivad astuda kõik Eesti Vabariigi isikud, kes tunnistavad ühingu eesmärki ja põhikirja, omavad tegevust toitlustuses ja kahe liikme kirjalikku soovitust.

* 1. Mittetulundusühingu EPÜ liikmemaks. Mittetulundusühingu EPÜ liikmete sisseastumis- ja

liikmemaksu suuruse kehtestab üldkoosolek.

* 1. Mittetulundusühingu EPÜ liikmete õigused.

Mittetulundusühingu EPÜ liikmetel on õigus:

* osaleda EPÜ poolt korraldatavatel üritustel;
* esitada juhatusele ettepanekuid paremaks toiduvaldkonna arendamiseks;
* esitada arupärimisi EPÜ tegevust puudutavates küsimustes;
* valida ja olla valitud EPÜ projektidesse;
* reklaamida EPÜ-d, kui Eesti toidu edendajat ja arendajat;
* algatada kooskõlastatult EPÜ juhatusega ühingu eesmärkidega seotud tegevusi.
	1. Liikmeks vastuvõtmine.

Mittetulundusühingu EPÜ liikmeks soovija peab esitama kirjaliku avalduse juhatusele, kes hiljemalt ühe kuu jooksul arvates avalduse saamisest teatab vastuvõtmisest või sellest keeldumisest.

* 1. Väljaastumine ja väljaarvamine.

Kõik mittetulundusühingu EPÜ liikmed võivad mittetulundusühingust välja astuda kirjaliku avalduse alusel, mis tuleb esitada juhatusele. Juhatus teeb otsuse hiljemalt ühe kuu jooksul avalduse saamisest. Juhatus võib mittetulundusühendust EPÜ välja arvata liikme:

* Kelle tegevust ta hindab vastu käivaks põhikirjale.
* Kes kahjustab mittetulundusühingu EPÜ mainet.
* Kes ei ole mõjuva põhjuseta tasunud 1 aasta liikmemaksu.

Juhatus teatab ühe nädala jooksul kirjalikult väljaarvatule sellekohasest otsusest.

1. Juhtimine
	1. Korraline koosolek.

Mittetulundusühingu EPÜ kõrgeimaks organiks on liikmete üldkoosolek, mille kutsub kokku juhatus, teatades mittetulundusühingu liikmetele toimumisest ja päevakorrast hiljemalt kaks nädalat enne üldkoosoleku toimumise kuupäeva.
Mittetulundusühingu korraline üldkoosolek peetakse ükskord kalendriaasta jooksul, aasta esimeses kvartalis.

* 1. Üldkoosolek:
* Valib salajasel hääletusel kolmeks aastaks juhatuse.
* Valib salajasel hääletusel revisjonikomisjoni või revidendi, kellel on õigus osa võtta juhatuse koosolekutest.
* Kehtestab liitumis- ja aastamaksu.
* Kuulutab juhatuse ja revisjonikomisjoni (revidendi) aruanded.
* Kinnitab juhatuse aruande eelmisel tegevusaastal tehtust ja jooksva majandusaasta eelarve.
* Otsustab põhikirja või eesmärgi muutmise.
* Otsustab mittetulundusühingu EPÜ tegevuse lõpetamise.
* Kinnitab majandusaasta aruande.
	1. Erakorraline üldkoosolek.

Erakorraline üldkoosolek kutsutakse kokku, kui juhatus leiab selle vajaliku olevat või vähemalt 1/ 10 mittetulundusühingu liikmetest palub seda põhjendatult kirjalikus vormis juhatusel või revisjoni komisjonil teha. Erakorraline üldkoosolek tuleb läbi viia ühe kuu jooksul peale sellekohase avalduse esitamist. Kokku kutsujal on õigus omal äranägemisel paluda koosolekust osa võtma sõnaõigusega vajalikke asjatundjaid konsultantide või ekspertidena.

5.4. Ettepanekud üldkoosoleku päevakorrale.

Kui mittetulundusühingu liige soovib mingi küsimuse arutamisele võtmist järgmisel üldkoosolekul, peab ta sellest kirjalikult teatama juhatusele mitte hiljem kui kuu enne üldkoosoleku toimumise aega.

* 1. Hääleõigus.

Mittetulundusühingu EPÜ üldkoosolekust võivad osa võtta kõik liikmed. Igal liikmel on ainult üks hääl. Liikme esindaja võib üldkoosolekul osaleda ja hääletada, kui esindajale on antud kirjalik volikiri. Liige saab volitada end esindama teist EPÜ liiget. Esindajate volikirjad või nende ärakirjad lisatakse üldkoosoleku protokollile.

* 1. Hääletamine.

Üldkoosolek saab otsuseid vastu võtta ,kui kohal on üle poole mittetulundusühingu liikmetest. Juhtudel, mille kohta pole sätestatud teisiti, loetakse üldkoosoleku otsused vastuvõetuks kohal olevate liikmete lihthäälteenamusega. Häälte võrdse jagunemise korral on otsustava kaaluga üldkoosoleku juhataja hääl. Erandiks on valimised, mil tuleb läbi viia uus hääletus võrdselt hääli saanud kandidaatide vahel.

1. Juhatus
	1. Juhatuse pädevus.

Juhatus pädev kõigis küsimustes, mis ei ole antud seaduse või käesoleva põhikirja kohaselt üldkoosoleku pädevusse.

Juhatus:

* Viib ellu üldkoosoleku otsuseid.
* Korraldab ja viib läbi projekte /üritusi /tegevusi põhikirjas sätestatud eesmärkide täitmiseks
* Koostab tegevjuhile ametijuhendi.
* Korraldab liikmemaksu kogumise.
* Vastutab EPÜ vara ja vahendite heaperemeheliku ning mitte kahjumlike otsuste eest.
* Võib tööle võtta vajalike isikuid, kelle tegevus määratakse vastava juhendiga ja kes on aruandekohustuslikud juhatuse ees.
* Valmistab üldkoosolekule ette lõppenud majandusaasta aruande ja jooksva tegevuse majandusaasta eelarve.
* Kohustub esitama revidendile üks kuu enne korralise üldkoosoleku toimumist tegevuse aruande ja muud revideerimisega seotud dokumendid.
* Teatab juhatuse koosoleku toimumisest revidendile.
* Kohustub arhiveerima EPÜ dokumentatsiooni ja otsused.
* -Vajadusel vabastab liikmemaksu tasumisest.
	1. Juhatuse valimine.

EPÜ üldkoosolek valib salajasel hääletusel kolmeks aastaks juhatuse, mille liikmete arv on 3 kuni 5 liiget. Juhatus valib endi hulgast juhatuse esimehe (presidendi). Juhatuse saab valida ainult ühingu liikmete hulgast, kes on korrapäraselt maksnud aastamaksu.

* 1. Juhatuse koosolek.

Juhatuse koosoleku kutsub kokku juhatuse esimees (president) või vähemalt 1/3 juhatuse liikmeist. Juhatuse koosoleku toimumisest teatatakse juhatuse liikmetele kirjalikult vähemalt üks nädal enne selle toimumist. Juhatuse korralised koosolekud toimuvad vastavalt vajadusele, kuid mitte harvem kui kord kvartalis. Juhatus on otsustusvõimeline kui kohale on üle poole juhatuse liikmeist ja nende hulgas ka juhatuse esimees (president) või tema poolt volitatud juhatuse liige. Otsused võetakse vastu juhatuse liikmete häälteenamusega. Häälte võrdse jagunemise korral on otsustava kaaluga juhatuse esimehe (presidendi) hääl. Juhatuse kokkukutsujal on õigus omal äranägemisel paluda koosolekust osa võtma sõnaõigusega vajalikke asjatundjaid konsultantide või ekspertidena ning mittetulundusühingu EPÜ liikmeid. Juhatuse otsus loetakse vastu võetuks koosolekut kokku kutsumata, kui otsuse poolt hääletab kirjalikult taasesitatavas vormis (e-post võis Skype) üle poole juhatuse liikmetest.

* 1. Ühingu esimees (president)

Ühingu esimees on ametis 3 aastat. Üks ja sama isik saab maksimaalselt olla juhatuse esimehena (presidendina) järjest ametis 2 järjestikust ametiaega.

* 1. President:
* Esitab korralisel üldkoosolekul aruande juhatuse tegevusest.
* juhib EPÜ jooksvaid asju ja võtab vastu otsuseid ,mis ei kuulu EPÜ üldkoosoleku või juhatuse ainupädevusse,
* tagab üldkoosoleku ja juhatuse otsuste täitmise,
* kinnitab EPÜ-la vajalikke lepinguid ,kooskõlastatud juhatusega,
* teavitab esimesel võimalusel liikmeid muutustest juhatuse koosseisus,
* teeb ettepanekuid koostööpartneritega läbirääkimisteks
* annab üle uuele juhatusele EPÜ-d puudutava dokumentatsiooni,
* vastutab EPÜ vara ja vahendite heaperemeheliku ning mitte kahjumlike otsuste eest,,
* väljastab volikirju,
* avab pankades arveldus ja muid kontosid, teostab vajalikke pangaülekandeid
* esitab vajalikke arveid ja informeerib teisi juhatuse liikmeid,
* annab käskkirju ja korraldusi,
* määrab kindlaks ka teiste juhatuse liikmete jooksvad tööülesanded.
	1. Juhatuse liikme esindusõigus.

Mittetulundusühingu EPÜ nimel on esindusõigus kõigil juhatuse liikmetel, kui sisekorrareeglites pole sätestatud teisiti.

* 1. EPÜ liikmete õigused ja kohustused.

EPÜ liikmel on õigus ja kohustus:

* Esitada liikmete hulgast esindajaid EPÜ juhtorganitesse, olla ise valitud,
* esitada EPÜ organitele arupärimisi ja ettepanekuid,
* osaleda EPÜ poolt korraldatavatel üritustel,
* kasutada EPÜ sümboolikat vastavalt kehtestatud reglemendile,
* tunnustada ja täita EPÜ põhikirja, maksma liikmemaksu ja järgima kehtestatud kodukorda.
* kohustus osaleda vähemalt kolmel juhatuse liikmete poolt antud ülesandel.
1. Põhikirja muutmine ja tegevuse lõpetamine
	1. Põhikirja muutmine ja täiendamine.

Ettepanek põhikirja muutmise ja täiendamise kohta tuleb esitada kirjalikult juhatusele. Viimane valmistab selle ette läbivaatamiseks järgmisel mittetulundusühingu üldkoosolekul. Põhikirja tohib muuta ainult juhul, kui etteteatatud üldkoosoleku päevakorras on ette nähtud põhikirja paranduse sisseviimine või täiendamine.

* 1. Tegevuse lõpetamine.

Otsus mittetulundusühingu EPÜ tegevuse lõpetamisest võetakse vastu üldkoosolekul vähemalt 2/3 poolthäälte korral.

* 1. Varade jaotamine.

Peale tegevuse lõpetamise otsuse vastuvõtmist moodustab üldkoosolek likvideerimiskomisjoni. Viimane teostab mittetulundusühingu EPÜ varade revisjoni ja korraldab võlausaldajate nõuete rahuldamise ning annetab järelejäänud vara ühele või mitmele mittetulundusühingu EPÜ sarnase eesmärgiga organisatsioonile.

X

X

X

X

X

X

X

X

X

X

X

X

X

X

X

Käesolev põhikirja uus tekst on vastu võetud MTÜ Eesti Peakokkade Ühendus korralisel üldkoosolekul 10.05.2021.